Efter nogle knap så gode sæsoner gik det bedre i 2017-2018, hvor han vandt bronze i den samlede World Cup. Et af Svindals sidste helt store resultater kom ved vinter-OL 2018 i Pyeongchang, hvor han i styrtløbet vandt guld med et forspring på 0,12 sekund til landsmanden Kjetil Jansrud, mens schweizeren Beat Feuz blev nummer tre. Han blev ved samme lege nummer fem i super-G. Sin sidste internationale medalje vandt han ved VM i Åre, hvor han fik sølv i styrtløb.